กฎกระทรวงกฎกระทรวงฉบับที่๑๐ (พ.ศ. ๒๕๔๘)ออกตามความในพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐[๑] อาศัยอำนาจตามความในมาตรา ๘ วรรคสองและวรรคสามมาตรา ๙ วรรคสาม มาตรา ๒๐ วรรคสอง และมาตรา ๔๓แห่งพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๕ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกความใน (ง) และ (จ) ของ (๑) ในข้อ๒ แห่งกฎกระทรวง ฉบับที่ ๑ (พ.ศ. ๒๕๓๑)ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ และให้ใช้ความต่อไปนี้แทน(ง) หนังสือรับรองจากข้าราชการตั้งแต่ระดับ๔ หรือเทียบเท่าขึ้นไปพนักงานหรือเจ้าหน้าที่ของหน่วยงานของรัฐหรือรัฐวิสาหกิจซึ่งมีตำแหน่งเทียบเท่าไม่ต่ำกว่าข้าราชการระดับ๔ หรือสมาคมการค้าเกี่ยวกับเทปหรือวัสดุโทรทัศน์ตามกฎหมายว่าด้วยสมาคมการค้าซึ่งผู้ขออนุญาตเป็นสมาชิกว่าเป็นผู้มีความประพฤติดีไม่มีความประพฤติเสื่อมเสียหรือบกพร่องในศีลธรรมอันดีและประกอบอาชีพเป็นที่เชื่อถือได้(จ) ในกรณีผู้ขออนุญาตได้เสียภาษีเงินได้และภาษีมูลค่าเพิ่มแล้วให้ยื่นสำเนาหรือรูปถ่ายหลักฐานการเสียภาษีเงินได้และหลักฐานการเสียภาษีมูลค่าเพิ่มด้วยข้อ ๒ ให้ยกเลิกความใน (ซ) ของ (๑) ในข้อ ๒แห่งกฎกระทรวง ฉบับที่ ๑ (พ.ศ. ๒๕๓๑) ออกตามความในพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐ และให้ใช้ความต่อไปนี้แทน(ซ) ในกรณีผู้ขออนุญาตได้รับใบทะเบียนภาษีมูลค่าเพิ่มและใบทะเบียนพาณิชย์แล้วให้ยื่นสำเนาหรือรูปถ่ายใบทะเบียนภาษีมูลค่าเพิ่มและใบทะเบียนพาณิชย์ด้วยข้อ ๓ ให้ยกเลิกความใน (ค) และ (ง) ของ (๑) ในข้อ๕ แห่งกฎกระทรวง ฉบับที่ ๑ (พ.ศ. ๒๕๓๑)ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ และให้ใช้ความต่อไปนี้แทน(ค) สำเนาหรือรูปถ่ายหลักฐานการเสียภาษีเงินได้และในกรณีผู้ขออนุญาตได้เสียภาษีมูลค่าเพิ่มแล้วให้ยื่นสำเนาหรือรูปถ่ายหลักฐานการเสียภาษีมูลค่าเพิ่มด้วย(ง) สำเนาหรือรูปถ่ายใบทะเบียนพาณิชย์และในกรณีผู้ขออนุญาตได้รับใบทะเบียนภาษีมูลค่าเพิ่มแล้วให้ยื่นสำเนาหรือรูปถ่ายใบทะเบียนภาษีมูลค่าเพิ่มด้วยข้อ ๔ ให้ยกเลิกแบบ ทท. ๑ แบบ ทท. ๓ และแบบ ทท. ๔ท้ายกฎกระทรวง ฉบับที่ ๑ (พ.ศ. ๒๕๓๑)ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ และให้ใช้แบบทท. ๑ แบบ ทท. ๓ และแบบ ทท. ๔ ท้ายกฎกระทรวงนี้แทนให้ไว้ณ วันที่ ๔ มีนาคม พ.ศ. ๒๕๔๘โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑.คำขออนุญาตประกอบกิจการให้เช่าแลกเปลี่ยนหรือจำหน่ายซึ่งเทปหรือวัสดุโทรทัศน์ (ทท. ๑)๒.คำขอต่ออายุใบอนุญาตประกอบกิจการให้เช่าแลกเปลี่ยนหรือจำหน่ายซึ่งเทปหรือวัสดุโทรทัศน์ (ทท. ๓)๓.คำขออนุญาตให้ฉายหรือให้บริการซึ่งเทปหรือวัสดุโทรทัศน์ (ทท. ๔)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๑ (พ.ศ.๒๕๓๑) ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ได้กำหนดให้ข้าราชการตั้งแต่ระดับ ๔หรือเทียบเท่าขึ้นไปเป็นผู้รับรองความประพฤติของผู้ขออนุญาตประกอบกิจการให้เช่าแลกเปลี่ยนหรือจำหน่ายซึ่งเทปหรือวัสดุโทรทัศน์ทำให้ผู้รับรองความประพฤติมีจำนวนจำกัดส่งผลให้ผู้ขออนุญาตไม่อาจหาผู้รับรองความประพฤติได้โดยสะดวกดังนั้น สมควรเพิ่มจำนวนผู้รับรองความประพฤติโดยกำหนดให้พนักงานหรือเจ้าหน้าที่ของหน่วยงานของรัฐหรือรัฐวิสาหกิจซึ่งมีตำแหน่งเทียบเท่าไม่ต่ำกว่าข้าราชการระดับ๔หรือสมาคมการค้าของผู้ประกอบกิจการเกี่ยวกับเทปหรือวัสดุโทรทัศน์ตามกฎหมายว่าด้วยสมาคมการค้าซึ่งผู้ขออนุญาตเป็นสมาชิกเป็นผู้รับรองความประพฤติของผู้ขออนุญาตดังกล่าวได้ด้วยนอกจากนี้เอกสารหลักฐานเกี่ยวกับหลักฐานการเสียภาษีการค้าและสำเนาหรือรูปถ่ายใบทะเบียนภาษีการค้าที่กำหนดให้ต้องยื่นพร้อมกับคำขออนุญาตประกอบกิจการให้เช่าแลกเปลี่ยนหรือจำหน่ายซึ่งเทปหรือวัสดุโทรทัศน์และการขอต่ออายุใบอนุญาตดังกล่าวไม่มีแล้วเพราะปัจจุบันได้เปลี่ยนระบบภาษีการค้าเป็นระบบภาษีมูลค่าเพิ่มแล้วจึงสมควรแก้ไขให้ถูกต้องตรงกับระบบกฎหมายภาษีที่ใช้อยู่ในปัจจุบันประกอบกับสมควรปรับปรุงแบบคำขออนุญาตประกอบกิจการให้เช่าแลกเปลี่ยนหรือจำหน่ายซึ่งเทปหรือวัสดุโทรทัศน์แบบคำขอต่ออายุใบอนุญาตดังกล่าวและแบบคำขออนุญาตให้ฉายหรือให้บริการซึ่งเทปหรือวัสดุโทรทัศน์ให้สอดคล้องกับการแก้ไขเพิ่มเติมครั้งนี้จึงจำเป็นต้องออกกฎกระทรวงนี้พัชรินทร์/ผู้จัดทำ๒๖กรกฎาคม ๒๕๔๘[๑] รก.๒๕๔๘/๕๔ก/๑๓/๘ กรกฎาคม๒๕๔๘